
[bookmark: _Toc169804245]CAPITOLUL I.  Dispoziții generale 
 
1. [bookmark: _Hlk165308916]Prezenta Politică cu privire la activitatea Comisiei de Cenzori/Comitetului de Audit (în continuare – Politica) a Grupului de Acțiune Locală „33 de Vaduri” (în continuare – GAL) stabilește principiile și normele de activitate ale Comisiei de Cenzori GAL (în continuare – Comisia) și este elaborată în conformitate cu prevederile Acordului de Parteneriat GAL și a prevederilor legislației în vigoare. 
2. Normele și condițiile reglementării particularităților activității Comisiei sunt reflectate în art. 5.8 Statutului GAL „33 de Vaduri” și prevederile prezentei Politici. 
3. Comisia de Cenzori – este organul colegial de control al GAL Și este independentă în activitatea sa. Comisia efectuează controale în măsura necesităților, însă nu mai rar de o dată în an, iar rapoartele se prezintă la ședințele ordinare ale Adunării Generale. Comisia de Cenzori supraveghează respectarea prevederilor Statutului, executarea deciziilor de către Director și prezintă concluzii pe marginea acestora, verifică legalitatea și corectitudinea adoptării deciziilor, verifică corectitudinea utilizării mijloacelor financiare ale GAL, prezintă rapoarte anuale Adunării Generale, verifică evidența documentelor și lucrărilor de secretariat.
4. Prevederile prezentei Politici interne se aplică tuturor membrilor GAL și organului responsabil.
5. Conducerea GAL va întreprinde acțiunile necesare pentru informarea/familiarizarea personalului GAL privind acțiunile prezentei Politici și respectarea normelor acesteia.

[bookmark: _Toc169804246]Capitolul II.  Componența și funcționarea Comisiei de Cenzori/Comitetului de Audit 

6. Comisia este formată din 3 persoane și este independentă în activitatea sa. Membrii Comisiei sunt aleși de Adunarea Generală pentru un mandat de 2 (doi) ani (cel mult 3 (trei)) ani. Termenele urmează să fie distribuite astfel încât într-un singur an să expire cel mult un mandat.
7. Prin Decizia Adunării Generale, componența și perioada de activitate a Comisiei poate fi modificată. Numărul de membri ai Consiliului se stabilește și se modifică în funcție de necesitățile și capacitățile GAL (număr de UAT, organizații membre, diversitatea activităților etc.).
8. Cel puțin un membru al Comisiei trebuie să aibă studii medii sau superioare de specialitate și să cunoască problemele economico-financiare specifice asociațiilor necomerciale.
9. Membru al Comisiei de Cenzori poate fi aleasă orice persoană care a atins majoratul și are capacitate de exercițiu deplină, cu excepția: 
a) directorului GAL, membrilor Consiliului de administrare sau Comitetului de selectare;
b) soțului, afinilor și rudelor directorului GAL, membrilor Consiliului de administrare sau Comitetului de selectare până la gradul al IV-lea inclusiv;
c) persoanei cu antecedente penale nestinse pentru infracțiuni contra patrimoniului, infracțiuni economice, infracțiuni săvârșite de persoane cu funcție de răspundere sau de persoane care gestionează organizații comerciale, comise cu intenție.
10. Comisia desemnează din rândul membrilor săi un președinte, care coordonează activitatea acesteia.
11. Mandatul de membru Comisiei încetează, înainte de expirarea acestuia la cerere sau prin hotărârea Adunării Generale. Mandatul încetează automat în cazul expirării termenului.
12. Comisia de Cenzori, în calitatea sa de organ de control:
a) supraveghează respectarea prevederilor statutului GAL;
b) executarea deciziilor Adunării Generale, Consiliului de Administrare, Comitetului de Selectare, Directorului GAL;
c) prezintă concluzii pe marginea acestora;
d) urmărește respectarea obligațiilor fiscale și contabile ale GAL, conform legislației în vigoare;
e) după lucrările de verificare a bilanțului contabil anual al GAL finalizează cu rapoarte de constatare ce le prezintă Adunării Generale;
f) participă la Adunările Generală și prezintă raportul;
g) controlează oportunitatea și legalitatea utilizării mijloacelor financiare ale GAL.
13. Comisia are dreptul sa ceară Consiliului de Administrare, Comitetului de Selectare și Directorului date privind activitatea GAL pe o perioadă concretă și să facă cunoștință cu toate actele și documentele ce vizează activitatea GAL.
14. Comisia întocmește programe în care sunt prevăzute acțiunile de control ce urmează a fi întreprinse în vederea îndeplinirii prerogativelor ce-i revin. Auditul activității economico-financiare a GAL este efectuat cel puțin o dată în an (conform Statutului), la inițiativa sa și/sau la inițiativa Președintelui GAL, Managerului GAL, Consiliului sau Adunării Generale în cazul semnalării unor încălcări în activitatea GAL.
15. Comisia de Cenzori face verificări conform programelor elaborate, constatările consemnându-se în procese verbale sau în note de constatare, la care se întocmesc note de prezentare și propuneri de măsuri pentru remedierea deficiențelor/ încălcărilor constatate, ce se prezintă Adunării Generale, Președintelui GAL și Consiliului de Administrare.
16. Activitatea membrilor Comisiei de Cenzori nu este remunerată, cu excepția cazurilor în care Adunarea Generală decide acordarea unei plăți compensatorii pentru acoperirea cheltuielilor suportate în procesul de evaluare (în cazul existenței acestor resurse).
17. Membrii Comisiei de Cenzori sunt obligați să asigure nedivulgarea informației confidențiale a GAL ce le-a devenit cunoscută în virtutea exercitării responsabilităților sale.
 
[bookmark: _Toc169804247]CAPITOLUL VI.  Dispoziții finale 

18. Aprobarea prezentei Politici ține de competența Adunării Generale GAL, în conformitate cu atribuțiile ce îi revin prin Statut. 
19. Orice amendamente la prezentul Regulament vor fi puse în discuție în cadrul ședințelor Adunării Generale (AG). Regulamentul se modifică în urma inițiativei Directorului sau a unui membru (Președintelui) al Consiliului de Administrație. Amendamentele propuse vor fi acceptate de către AG dacă pentru ele se vor expune majoritatea membrilor GAL. 
20. Cunoașterea și respectarea tuturor normelor stabilite în Regulament este obligatorie pentru toți membrii Asociație GAL „33 de Vaduri”, despre ce se face înregistrarea corespunzătoare (Anexa la Regulament). 

Regulamentul cu privire la activitatea comisiei de cenzori GAL Asociației GAL „33 de Vaduri”




REGISTRU
de luare la cunoștință a prevederilor 
Politicii cu privire la activitatea Comisiei de Cenzori GAL „33 de Vaduri”


	Nr. 
	Numele și Prenumele
	Semnătura
	Data

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	



2

image1.png
@ JeVﬂJurl




image2.jpeg
@ alevflJuri )




